คำสั่งกองอำนวยการรักษาความมั่นคงภายในราชอาณาจักรคำสั่งกองอำนวยการรักษาความมั่นคงภายในราชอาณาจักรที่ ๕๑๖/๒๕๕๖เรื่องให้ศูนย์อำนวยการรักษาความสงบเรียบร้อย เป็นศูนย์อำนวยการตามมาตรา ๑๗แห่งพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑[๑] ตามที่คณะรัฐมนตรีได้มีมติเมื่อวันที่ ๒๕ พฤศจิกายน พ.ศ. ๒๕๕๖เห็นชอบให้ประกาศพื้นที่ปรากฏเหตุการณ์อันกระทบต่อความมั่นคงภายในราชอาณาจักรในเขตพื้นที่กรุงเทพมหานคร จังหวัดนนทบุรี อำเภอลาดหลุมแก้ว จังหวัดปทุมธานีและอำเภอบางพลี จังหวัดสมุทรปราการเป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักร ระหว่างวันที่ ๒๕พฤศจิกายน พ.ศ. ๒๕๕๖ ถึงวันที่ ๓๑ ธันวาคม พ.ศ. ๒๕๕๖และมอบหมายให้กองอำนวยการรักษาความมั่นคงภายในราชอาณาจักร รับผิดชอบในการป้องกันปราบปราม ระงับ ยับยั้งและแก้ไขหรือบรรเทาเหตุการณ์ที่กระทบต่อความมั่นคงภายในราชอาณาจักรและจัดทำแผนการดำเนินการในการบูรณาการ กำกับ ติดตาม และเร่งรัดหน่วยงานของรัฐและเจ้าหน้าที่ของรัฐที่เกี่ยวข้องให้ดำเนินการตามแผนที่กำหนดอาศัยอำนาจตามความในมาตรา ๘ และมาตรา ๑๗แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ผู้อำนวยการรักษาความมั่นคงภายในราชอาณาจักร โดยความเห็นชอบของคณะกรรมการอำนวยการรักษาความมั่นคงภายในราชอาณาจักรเมื่อวันที่ ๒๕ พฤศจิกายน พ.ศ. ๒๕๕๖ จึงมีคำสั่ง ดังต่อไปนี้๑. ให้ศูนย์อำนวยการรักษาความสงบเรียบร้อยที่ได้จัดตั้งขึ้นตามคำสั่งกองอำนวยการรักษาความมั่นคงภายในราชอาณาจักรที่ ๕๔๕/๒๕๕๖ ลงวันที่ ๑๘ ตุลาคม พ.ศ. ๒๕๕๖ ยังคงเป็นศูนย์อำนวยการตามมาตรา ๑๗ ฯและเป็นหน่วยขึ้นตรงของกองอำนวยการรักษาความมั่นคงภายในราชอาณาจักรโดยมีภารกิจในการป้องกัน ปราบปราม ระงับ ยับยั้งและแก้ไขหรือบรรเทาเหตุการณ์ที่กระทบต่อความมั่นคงภายในราชอาณาจักร ในเขตพื้นที่และห้วงเวลาที่ประกาศ๒. ให้ผู้บัญชาการตำรวจแห่งชาติเป็นผู้อำนวยการศูนย์อำนวยการรักษาความสงบเรียบร้อยโดยให้เป็นผู้มีอำนาจหน้าที่แทนผู้อำนวยการรักษาความมั่นคงภายในราชอาณาจักรในการแต่งตั้งพนักงานเจ้าหน้าที่เพื่อปฏิบัติภารกิจข้างต้นได้ ตามความจำเป็นและเหมาะสม๓. โครงสร้างการบริหารจัดการ อำนาจหน้าที่การกำกับติดตามสายการบังคับบัญชาและอัตรากำลังของศูนย์อำนวยการรักษาความสงบเรียบร้อยให้เป็นไปตามผนวก ก ผนวก ข และผนวก ค ที่แนบท้ายคำสั่งนี้ ทั้งนี้ให้ผู้อำนวยการศูนย์อำนวยการรักษาความสงบเรียบร้อยพิจารณาแต่งตั้งพนักงานเจ้าหน้าที่เพิ่มเติมได้ตามความจำเป็นและเหมาะสมกับสถานการณ์๔. ให้หน่วยงานของรัฐและหน่วยงานอื่นๆที่เกี่ยวข้องให้การสนับสนุนการดำเนินการตามที่ศูนย์อำนวยการรักษาความสงบเรียบร้อยประสานและร้องขอทั้งนี้ ให้มีผลบังคับใช้ระหว่างวันที่ ๒๕ พฤศจิกายน พ.ศ. ๒๕๕๖ถึงวันที่ ๓๑ ธันวาคม พ.ศ. ๒๕๕๖ เว้นแต่ในเขตพื้นที่เขตดุสิตเฉพาะแขวงดุสิตและแขวงจิตรลดา เขตพระนคร เฉพาะแขวงพระบรมมหาราชวัง แขวงตลาดยอดแขวงบวรนิเวศ แขวงบ้านพานถม และแขวงบางขุนพรหม และเขตป้อมปรามศัตรูพ่ายเฉพาะแขวงวัดโสมนัส กรุงเทพมหานคร ให้มีผลบังคับใช้ระหว่างวันที่ ๑ ธันวาคม พ.ศ.๒๕๕๖ ถึงวันที่ ๓๑ ธันวาคม พ.ศ. ๒๕๕๖สั่ง ณวันที่ ๒๕ พฤศจิกายน พ.ศ. ๒๕๕๖ยิ่งลักษณ์ชินวัตรนายกรัฐมนตรีผู้อำนวยการรักษาความมั่นคงภายในราชอาณาจักร[เอกสารแนบท้าย]๑. ผนวก ก โครงสร้าง การบริหารจัดการ อำนาจหน้าที่ การกำกับติดตามสายการบังคับบัญชาของศูนย์อำนวยการรักษาความสงบเรียบร้อย(ศอ.รส.) ประกอบคำสั่ง กอ.รมน. ที่ ๕๑๖/๒๕๕๖ ลง ๒๕ พ.ย.๕๖๒. ผนวก ข. (การจัดกำลังเฉพาะกิจ)ประกอบคำสั่ง กอ.รมน. ที่ ๕๑๖ /๒๕๕๖ ลง ๒๕ พ.ย.๕๖๓. ผนวก ค รายนามคณะที่ปรึกษา ศอ.รส.ประกอบคำสั่ง กอ.รมน. ที่ ๕๑๖/๒๕๕๖ ลง ๒๕ พ.ย.๕๖(ดูข้อมูลจากภาพกฎหมาย)ปริยานุช/ผู้จัดทำ๒ ธันวาคม ๒๕๕๖อังศุมาลี/ผู้ตรวจ๒ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๖ ง/หน้า ๖๖/๒๖ พฤศจิกายน ๒๕๕๖